Αννία Φαυστίνα (κόρη της Ουμιδίας Κορνιφικίας Φαυστίνας)

:*Να μη συγχέεται με την κόρη της [[Αννία Φαυστίνα|Αννία (Αυρηλία) Φαυστίνα]], σύζυγο του Ελαγάβαλου.*

Η **Αννία Φαυστίνα**, λατιν.: Annia Faustina (165 - ως το  218) ήταν ευγενής Ρωμαία Μικρασιατικής καταγωγής και πλούσια κληρονόμος, που έζησε στη Ρωμαϊκή Αυτοκρατορία. Ήταν η πεθερά του Αυτοκράτορα Ελαγάβαλου.  

## Βιογραφία
Η Αννία Φαυστίνα ήταν η κόρη και το μόνο παιδί ενός αγνώστου Ρωμαίου συγκλητικού και της πλούσιας ρωμαϊκής κληρονόμου Ουμιδίας Κορνιφικίας Φαυστίνας, κόρης του Γάιου Αννιανού Βήρου, συγκλητικού. Το πλήρες όνομα τής Αννίας Φαυστίνας είναι άγνωστο. Φαίνεται ότι πήρε το όνομά της προς τιμή της μητέρας της Ου. Κ. Φαυστίνας και της εκ μητρός γιαγιάς της, της ευγενούς Aννίας Κ. Φαυστίνας, αδελφής του Ρωμαίου Αυτοκράτορα Mάρκου Αυρηλίου. Ήταν η μικραανιψιά του Μάρκου Αυρηλίου και μέσω της μητέρας της, η Άννα Φαουστίνα συνδεόταν με επιγαμίες με την κυρίαρχη Δυναστεία των Αντωνίνων της Ρωμαϊκής Αυτοκρατορίας. Δεν αναφέρεται σε καμία αρχαία ρωμαϊκή ιστορική πηγή· η Aννία Φαυστίνα είναι γνωστή μόνο από επιγραφές που σώζονται γι' αυτήν και την οικογένειά της, οι οποίες βρέθηκαν στη Μικρά Ασίαία.

Η Αννία Φαυστίνα γεννήθηκε και μεγάλωσε στο κτήμα τής μητέρας της στην Πισιδία. Το κτήμα αυτό ήταν ένα από τα πολλά κτήματα στην Πισιδία που ονομάζοντο *Κυλανιανά κτήματα*. Αυτά τα κτήματα ήταν πολύ μεγάλες ιδιοκτησίες και υπήρχαν περίπου από την εποχή του Ρωμαίου δικτάτορα της Ρωμαϊκής Δημοκρατίας, Λ. Κ. Σύλλα (π. 138-78 π.Χ.). Υπάρχουν επιγραφές που σώζονται στο κτήμα, που καταγράφουν την Ουμιδία Κορνιφικία Φαυστίνα με την κόρη της Aννία Φαυστίνα.

Η Ουμιδία Κορνιφικία Φαυστίνα συμμετείχε το 182 σε μία αποτυχημένη συνωμοσία, για να σκοτώσει τον εξάδελφό της, τον Ρωμαίο Αυτοκράτορα Κόμμοδο. Όταν αποκαλύφθηκε η συνωμοσία, η Ου. Κ. Φαυστίνα εξορίστηκε στο ιταλικό νησί Κάπρι. Αργότερα, το 182, ο Κόμμοδος έστειλε έναν εκατόνταρχο για να εκτελέσει τη μητέρα της Αννίας Φαυστίνας.

Μετά το τέλος της Ου. Κ. Φαυστίνας, η Aννία Φαυστίνα κληρονόμησε το κτήμα και την περιουσία αυτής. Πριν από το 200, είχε μία μεταθανάτια τιμητική επιγραφή στο κτήμα, αφιερωμένη στην αείμνηστη μητέρα της.

Υπάρχει μία επιγραφή με ημερομηνία περίπου 200, που δηλώνει ότι η Aννία Φαυστίνα ήταν ιδιοκτήτρια του κτήματος. Μετά το 200, η Aννία Φαυστίνα παντρεύτηκε τον 2ο εξάδελφό της, τον Ρωμαίο συγκλητικό και ύπατο Tιβέριο Κλαύδιο Σεβήρο Πρόκουλο, γιο της Αννίας Γαλερίας Αυρηλίας Φαυστίνας, κόρης του Μάρκου Αυρηλίου και της Φαυστίνας της Νεότερης. Υπάρχει μία επιγραφή που χρονολογείται το 207, στην οποία αναφέρεται ότι οι ιδιοκτήτες του κτήματος ήταν η Aννία Φαυστίνα και ο Τ. Κ. Σεβήρος Πρόκουλος.

Γύρω στο 201 η Aννία Φαυστίνα έκανε στον Σεβήρο Πρόκουλο μία κόρη, που ονομάστηκε Aννία Αυρηλία Φαυστίνα. Όταν γεννήθηκε το παιδί τους, ο Σεβήρος Πρόκουλος δεν ονόμασε το παιδί από τον εαυτό του. Φαίνεται ότι το ζεύγος ονόμασε την κόρη τους προς τιμήν της καταγωγής τής συζύγου του και των σχέσεών της με το γένος των Αννίων, το γένος των Αυρηλίων και τη Δυναστεία των Αντωνίνων. Η κόρη τους γεννήθηκε και μεγάλωσε στην ιδιοκτησία της Πισιδίας. Φαίνεται ότι η Aννία Φαυστίνα δεν είχε άλλα παιδιά με τον Σεβήρο Πρόκουλο.

Περίπου το 216 ο Σεβήρος Πρόκουλος μπορεί να σύναψε πολιτική συμμαχία με έναν Ρωμαίο συγκλητικό, ο οποίος ήταν μέλος του γένους των Πομπωνίων. Ως αποτέλεσμα, η κόρη τους παντρεύτηκε (ως πρώτο σύζυγο) τον Ρωμαίο πολιτικό Πομπώνιο Βάσο. Αργότερα, το 221, η Αννία Αυρηλία Φαυστίνα, έγινε για λίγο σύζυγος του Ρωμαίου Αυτοκράτορα Ελαγάβαλου (218-222)· ήταν ο δεύτερος σύζυγός της. Για τον Ελαγάβαλο ήταν ο τρίτος γάμος.

Όταν απεβίωσε η Aννία Φαυστίνα και ο Σεβήρος Πρόκλος, η κόρη τους κληρονόμησε το κτήμα και την περιουσία των γονιών της. Σύμφωνα με τις επιγραφές, η Aννία Φαυστίνα φαίνεται να ήταν ένα πρόσωπο ενάρετου χαρακτήρα, που είχε αρχές και σύνεση. Αυτή η προσωπικότητα που είχε η Αννία Φαυστίνα, ήταν εμφανής και στους προγόνους της από τη Δυναστεία των Αντωνίνων.

## Οικογένεια
Παντρεύτηκε το 200-207 τον 2ο εξάδελφό της Τιβέριο Κλαύδιο Σεβήρο Πρόκουλο συγκλητικό και ύπατο και είχε τέκνο:
* Αννία (Αυρηλία) Φαυστίνα άκμασε π.201-π.222, παντρεύτηκε πρώτα τον Πομπόνιο Βάσσο συγκλητικό και ύπατο, και μετά τον Αυτοκράτορα Ελαγάβαλο.

## Δείτε επίσης
* Κατάλογος Ρωμαίων γυναικών

## Βιβλιογραφικές αναφορές


Κατηγορία:Δυναστεία των Αντωνίνων